pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติ ยกระดับกลุ่มประเทศ CLMV เพื่อพัฒนาการปฏิบัติต่อผู้กระทำผิดในชุมชน
วันอังคารที่ 14 กุมภาพันธ์ 2560
กระทรวงยุติธรรม โดยกรมคุมประพฤติ ยกระดับกลุ่มประเทศ CLMV เพื่อพัฒนาการปฏิบัติต่อผู้กระทําผิดในชุมชน
นายวิทยา สุริยะวงค์ รองปลัดกระทรวงยุติธรรม เป็นประธานการฝึกอบรมหลักสูตร Third Country Training Programme (TCTP) for Development of Effective Community-based Treatment of Offenders in the CLMV Countries
เมื่อวันอังคารที่ ๑๔ กุมภาพันธ์ ๒๕๖๐ เวลา ๐๙.๓๐ น.
นายวิทยา สุริยะวงค์ รองปลัดกระทรวงยุติธรรม
เป็นประธานการฝึกอบรมหลักสูตร Third Country Training Programme (TCTP)
for Development of Effective Community-based
Treatment of Offenders in the CLMV Countries
ซึ่งจัดขึ้นระหว่างวันที่ ๑๓ - ๒๕ กุมภาพันธ์ ๒๕๖๐
เพื่อให้กลุ่มประเทศที่อยู่ระหว่างพัฒนางานคุมประพฤติซึ่งยังไม่มีระบบที่เป็นทางการ หรือกลุ่มประเทศ CLMV
ซึ่งประกอบด้วย ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา
และสาธารณรัฐสังคมนิยมเวียดนาม มีความเข้าใจถึงความสําคัญของการนําการปฏิบัติต่อผู้กระทําผิดในชุมชนมาใช้
อันเป็นการยกระดับการปฏิบัติต่อผู้กระทําผิดในชุมชนให้อยู่ในระดับมาตรฐานสากล
ตลอดจนบูรณาการความร่วมมือเพื่อบริหารจัดการผู้กระทําผิดร่วมกันได้อย่างมีประสิทธิภาพมากยิ่งขึ้น
โดยมี Mr.Hiroo Tanaka หัวหน้าคณะผู้แทนองค์กรความร่วมมือระหว่างประเทศญี่ปุ่น
นายไพศาล หรูพาณิชย์กิจ รองอธิบดีกรมความร่วมมือระหว่างประเทศ
บุคลากรระดับสูงจากกลุ่มประเทศ CLMV และผู้แทนจากกรมคุมประพฤติ เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-กรมสรรพากรเตือนระวังภัยแก๊งค์ Call Center หลอกคืนภาษีผ่านตู้  ATM
วันพุธที่ 7 กุมภาพันธ์ 2561
กรมสรรพากรเตือนระวังภัยแก๊งค์ Call Center หลอกคืนภาษีผ่านตู้  ATM
ตามที่มีแก๊งค์ Call Center โทรศัพท์ไปถึงผู้เสียภาษี อ้างว่าเป็นเจ้าหน้าที่กรมสรรพากรขอตรวจสอบเรื่องเงินภาษี การขอคืนภาษี รวมทั้งหลอกสอบถามรายละเอียดต่างๆ เพื่อให้ผู้เสียภาษีเปิดเผยข้อมูลด้านการเงินและให้ไปทําธุรกรรมที่ตู้ ATM
ตามที่มีแก๊งค์ Call Center โทรศัพท์ไปถึงผู้เสียภาษี อ้างว่าเป็นเจ้าหน้าที่กรมสรรพากรขอตรวจสอบเรื่องเงินภาษี การขอคืนภาษี รวมทั้งหลอกสอบถามรายละเอียดต่างๆ เพื่อให้ผู้เสียภาษีเปิดเผยข้อมูลด้านการเงินและให้ไปทําธุรกรรมที่ตู้ ATM ซึ่งมีผู้เสียภาษีหลายรายหลงเชื่อสูญเสียเงินไปจํานวนมาก นั้น
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “กรมสรรพากรไม่มีนโยบายให้เจ้าหน้าที่โทรศัพท์ไปสอบถามข้อมูลส่วนบุคคลและข้อมูลทางการเงินของผู้เสียภาษีแต่อย่างไร หากกรมสรรพากรมีข้อสงสัยหรือต้องการเอกสารเพิ่มเติมจะมีหนังสือแจ้งไปถึงผู้เสียภาษีแต่ละราย และสําหรับผู้ที่ถูกหักภาษี ณ ที่จ่าย ไว้เกิน เมื่อเจ้าหน้าที่ตรวจสอบหลักฐานเอกสารแล้วเสร็จ จะดําเนินการคืนภาษีให้ผ่านระบบพร้อมเพย์ ที่ลงทะเบียนด้วยเลขบัตรประชาชน 13 หลัก หรือส่งเป็นเช็คธนาคาร โดยระบุชื่อ-สกุลของผู้ขอคืน และส่งไปให้ทางไปรษณีย์ตามภูมิลําเนาที่ผู้ขอคืนแจ้งไว้เท่านั้น ผู้เสียภาษีจึงไม่ต้องไปทําธุรกรรมใดๆ เพื่อรับเงินภาษีคืนที่ตู้ ATM แต่อย่างใด ”
หากผู้เสียภาษีได้รับโทรศัพท์แอบอ้างที่มีพฤติกรรมดังกล่าวโปรดอย่าหลงเชื่อ สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 สํานักงานสรรพากรพื้นที่ หรือสํานักงานสรรพากรพื้นที่สาขาทุกแห่งทั่วประเทศ ในวันและเวลาราชการ
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-"ปลัดยุติธรรม" เสวนา "สอบสวนคดีอาญา : ใครได้ใครเสีย"
วันพฤหัสบดีที่ 7 กันยายน 2560
"ปลัดยุติธรรม" เสวนา "สอบสวนคดีอาญา : ใครได้ใครเสีย"
ศาสตราจารย์พิเศษวิศิษฏ์ วิศิษฎ์สรอรรถ ปลัดกระทรวงยุติธรรม ร่วมเป็นวิทยากรงานเสวนาวิชาการ เรื่อง สอบสวนคดีอาญา : ใครได้ใครเสีย
เมื่อวันอังคารที่ ๕ กันยายน ๒๕๖๐ เวลา ๑๓.๓๐ น.
ศาสตราจารย์พิเศษวิศิษฏ์ วิศิษฎ์สรอรรถ ปลัดกระทรวงยุติธรรม
ร่วมเป็นวิทยากรงานเสวนาวิชาการ เรื่อง สอบสวนคดีอาญา : ใครได้ใครเสีย
ให้แก่ นักศึกษา บุคลากร คณะนิติศาสตร์ปรีดีพนมยงค์ มหาวิทยาลัยธุรกิจบัณฑิต
และบุคคลภายนอกที่สนใจ
เพื่อให้ผู้เข้าร่วมฯ มีความรู้ความเข้าใจถึงปัญหาด้านกระบวนการยุติธรรม
โดยเฉพาะด้านการสอบสวนและร่วมกันแสวงหาทางออกในการแก้ไขปัญหาต่อไป
ณ ห้องประชุม ดร.ไสว สุทธิพิทักษ์ ชั้น ๗
อาคารศูนย์เรียนรู้และห้องสมุด มหาวิทยาลัยธุรกิจบัณฑิตย์
ในการนี้ ปลัดกระทรวงยุติธรรม ได้กล่าวไว้ตอนหนึ่งว่า
เป้าหมายการเกิดขึ้นของกระบวนการยุติธรรม คือ ความสงบสุขในสังคม
และผลลัพธ์ที่มีมาตรฐาน ซึ่งหากผลลัพธ์ไม่ตรงกับความพึงพอใจของประชาชน
ก็จะนําไปสู่การปฏิรูปกระบวนการยุติธรรม เพื่อตอบสนองความต้องการของประชาชน
และสร้างความเป็นธรรมให้เกิดขึ้นในสังคม
โดยการปฏิรูปการสอบสวน ถือเป็นการปฏิรูปต้นทุนในการแสวงหาข้อเท็จจริง
เพื่อมอบความเป็นธรรมให้สังคม
ทั้งนี้ โดยมองว่า การพัฒนาทักษะ สร้างความรู้ ความเชี่ยวชาญ ในการสอบสวน
แสวงหาข้อเท็จจริง และรวบรวมพยานหลักฐาน สามารถทําได้
แต่สิ่งที่ยากคือ การใช้ดุลยพินิจของเจ้าหน้าที่ในการส่งฟ้องคดี
ดังนั้น จึงเห็นด้วยที่จะให้พนักงานสอบสวนของตํารวจ ทําหน้าที่เหมือนเดิม
แต่จะต้องจัดระบบให้มีความสมดุล และมีองค์กรในการตรวจสอบ/ถ่วงดุลอํานาจ
ซึ่งอยากเห็นตํารวจและอัยการ ทํางานร่วมกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ร่วมพิธีเปิดสวนลอยฟ้าเจ้าพระยา หนึ่งในโครงการของขวัญปีใหม่ 2563 ที่ส่งมอบให้กับประชาชน
วันพุธที่ 24 มิถุนายน 2563
รัฐมนตรีว่าการกระทรวงมหาดไทย ร่วมพิธีเปิดสวนลอยฟ้าเจ้าพระยา หนึ่งในโครงการของขวัญปีใหม่ 2563 ที่ส่งมอบให้กับประชาชน
รัฐมนตรีว่าการกระทรวงมหาดไทย ร่วมพิธีเปิดสวนลอยฟ้าเจ้าพระยา หนึ่งในโครงการของขวัญปีใหม่ 2563 ที่ส่งมอบให้กับประชาชน
วันนี้ (24 มิ.ย. 63) เวลา 14.00 น. ที่สวนลอยฟ้าเจ้าพระยา (ฝั่งพระนคร) เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิด “สวนลอยฟ้าเจ้าพระยา” ซึ่งเป็นการเชื่อมต่อการเดินทางสัญจรระหว่างกรุงเทพมหานครฝั่งธนบุรีกับฝั่งพระนครพร้อมจุดชมวิวกลางแม่น้ําเจ้าพระยา โดยมี พลเอก ประวิตร วงษ์สุวรรณ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายดิสทัต โหตระกิตย์ เลขาธิการนายกรัฐมนตรี นายฉัตรชัย พรหมเลิศ ปลัดกระทรวงมหาดไทย พลตํารวจเอก อัศวิน ขวัญเมือง ผู้ว่าราชการกรุงเทพมหานคร และนางศิลปสวย ระวีแสงสูรย์ ปลัดกรุงเทพมหานคร ร่วมในพิธีและเยี่ยมชมบรรยากาศบนสวนลอยฟ้าเจ้าพระยาก่อนเปิดให้ประชาชนใช้บริการอย่างเป็นทางการตั้งแต่วันนี้เป็นต้นไป
“สวนลอยฟ้าเจ้าพระยา” เป็นหนึ่งในโครงการของขวัญปีใหม่เพื่อมอบให้ประชาชน ประจําปี พ.ศ. 2563 ของกระทรวงมหาดไทย ภายใต้แนวคิด “ส่งความห่วงใย ส่งสุขทั่วไทย ส่งใจถึงประชาชน” ซึ่งกระทรวงมหาดไทย โดยกรุงเทพมหานครดําเนินการปรับปรุงภูมิทัศน์ทางสัญจรบนโครงสร้างสะพานข้ามแม่น้ําเจ้าพระยาบริเวณช่องกลางสะพานพระปกเกล้า ให้เป็นแหล่งนันทนาการริมแม่น้ําเจ้าพระยาและส่งเสริมภูมิทัศน์ บริเวณย่านกะดีจีน - คลองสาน ด้วยการดําเนินการปรับปรุงโครงสร้างสะพานรถไฟฟ้าข้ามแม่น้ําเจ้าพระยา (ลาวาลินเดิม) ให้เป็นจุดหมายตา (Landmark) ใหม่ ประกอบด้วย สวนสาธารณะ ทางเดิน และทางจักรยานข้ามฝั่งแม่น้ําเจ้าพระยา เป็นการดําเนินการโครงการนําร่องตามแนวทางการฟื้นฟูย่านเมืองเก่ากรุงเทพมหานคร (การจัดทําผังแม่บทการอนุรักษ์และฟื้นฟูย่านกะดีจีน - คลองสาน) อันจะทําให้เกิดการพัฒนาและการแก้ไขปัญหาให้เป็นรูปธรรมต่อเนื่องในการพัฒนาคุณภาพชีวิตที่ดี ดูแลคุณภาพชีวิตของประชาชน สิ่งแวดล้อม และระบบนิเวศ
สวนลอยฟ้าเจ้าพระยา ถือเป็นสวนสาธารณะลอยฟ้าแห่งแรกของประเทศไทย มีทางเดินและทางจักรยาน ความยาว 280 เมตร กว้าง 8.50 เมตร พร้อมติดตั้งลิฟท์อํานวยความสะดวกสําหรับผู้พิการและผู้สูงอายุ เปิดให้บริการทุกวันตั้งแต่เวลา 05.00 น. ถึงเวลา 20.00 น.
รัฐบาลไทย-ข่าวทำเนียบรัฐบาล-ก.แรงงาน ผุดตู้ “แรงงาน” ปันสุข บรรเทาความเดือดร้อนจากวิกฤติ COVID-19 [กระทรวงแรงงาน]
วันพุธที่ 13 พฤษภาคม 2563
ก.แรงงาน ผุดตู้ “แรงงาน” ปันสุข บรรเทาความเดือดร้อนจากวิกฤติ COVID-19 [กระทรวงแรงงาน]
ก.แรงงาน ผุดตู้ “แรงงาน” ปันสุข บรรเทาความเดือดร้อนจากวิกฤติ COVID-19
รัฐมนตรีว่าการกระทรวงแรงงาน ห่วงใยประชาชน จัดทําตู้ ‘แรงงานปันสุข’ ร่วมบรรเทาความเดือดร้อนผู้ที่ได้รับผลกระทบจากวิกฤติโควิด-19
วันที่ 13 พฤษภาคม 2563 เวลา 08.30 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานเปิด “ตู้แรงงานปันสุข” เพื่อบรรเทาความเดือดร้อนแก้ผู้ที่ได้รับผลกระทบจากวิกฤติโควิด-19 โดยมี นายสุทธิ สุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนนี้ด้วย ณ บริเวณประตู 1 กระทรวงแรงงาน
โดยภายในตู้แรงงานปันสุข ประกอบด้วย เครื่องอุปโภคบริโภค ของใช้จําเป็นในชีวิตประจําวัน อาหารแห้ง ปลากระป๋อง บะหมี่กึ่งสําเร็จรูป น้ําดื่ม เป็นต้น ซึ่งผู้ที่ได้รับความเดือดร้อนสามารถหยิบได้ฟรี และหากใครที่ต้องการแบ่งปันก็สามารถนําสิ่งของมาเพิ่มเติมในตู้นี้ได้ ภายใต้แนวคิด “หยิบได้แต่พอดี ถ้ามีเอามาแบ่งปัน” เพื่อร่วมเป็นกําลังใจและช่วยเหลือให้ทุกคนก้าวพ้นวิกฤติโควิด-19 ไปด้วยกัน
รัฐมนตรีว่าการกระทรวงแรงงาน กล่าวว่า กระทรวงแรงงานรับรู้ถึงความเดือดร้อนของพี่น้องประชาชนที่ได้รับผลกระทบจากการแพร่ระบาดของโควิด-19 เป็นอย่างดี และมีความรู้สึกห่วงใยและเห็นใจเป็นอย่างมาก จึงได้สั่งการให้เจ้าหน้าที่จัดทําตู้แรงงานปันสุขขึ้นมา เพื่อร่วมเป็นส่วนหนึ่งในการให้ความช่วยเหลือในการแบ่งปันอาหาร อาหารว่าง เครื่องดื่ม รวมถึงเครื่องอุปโภคบริโภค ของใช้อื่น ๆ ที่จําเป็นต่อการดํารงชีวิต โดยได้นําตู้ดังกล่าวมาจัดตั้งไว้บริเวณประตู 1 กระทรวงแรงงาน เพื่อให้ผู้ที่กําลังประสบปัญหาในการดําเนินชีวิตสามารถหยิบไปใช้ได้ และเป็นการลดภาระด้านค่าใช้จ่าย ในขณะเดียวกันผู้ที่ต้องการแบ่งปันก็สามารถนําสิ่งของมาบริจาคตู้นี้ เพื่อร่วมเป็นกําลังใจและช่วยเหลือให้ทุกคนก้าวพ้นวิกฤติโควิด -19 ไปพร้อมกัน
++++++++++++++++++++++++++++
กองเผยแพร่และประชาสัมพันธ์
13 พฤษภาคม 2563
รัฐบาลไทย-ข่าวทำเนียบรัฐบาล-กรมสรรพสามิตชี้แจงข่าวปัญหาการขายน้ำมันผิดกฎหมาย ในพื้นที่ อ.สะเดา จ.สงขลา
วันศุกร์ที่ 23 มีนาคม 2561
กรมสรรพสามิตชี้แจงข่าวปัญหาการขายน้ํามันผิดกฎหมาย ในพื้นที่ อ.สะเดา จ.สงขลา
กรมสรรพสามิตชี้แจงข่าวปัญหาการขายน้ํามันผิดกฎหมาย ในพื้นที่ อ.สะเดา จ.สงขลา
วันที่ 18 มีนาคม 2561 นายกฤษฎา จีนะวิจารณะ อธิบดีกรมสรรพสามิต กรมสรรพสามิต กระทรวงการคลัง ชี้แจงประเด็นข่าวปัญหาการขายน้ํามันผิดกฏหมายในพื้นที่ อ.สะเดา จ.สงขลา ตามที่ผู้สื่อข่าวรายงานว่ามีปั๊มหลอดขายน้ํามันผิดกฎหมาย และน้ํามันผิดกฎหมายบรรจุแกลลอนจําหน่ายอย่างเปิดเผยเป็นจํานวนมากในพื้นที่ อ.สะเดา จ.สงขลา ซึ่งเปิดขายตลอด 24 ชั่วโมง ในราคาถูกกว่าท้องตลาด โดยจําหน่ายน้ํามันเบนซินราคาลิตรละ 25 บาท และน้ํามันดีเซลราคาลิตรละ 22 บาทเท่านั้น ขณะที่น้ํามันแก๊สโซฮอล์ 95 จําหน่ายในปั๊มน้ํามันที่ถูกกฎหมาย เสียภาษีให้รัฐ ขายในราคาลิตรละ 27.90 บาท ส่วนดีเซลราคาลิตรละ 27 บาท นั้น
กรมสรรพสามิตขอชี้แจงว่า ลักษณะภูมิประเทศของ อ. สะเดา จ.สงขลา ที่เป็นเมืองชายแดนติดประเทศมาเลเซีย ซึ่งมีช่องทางทางธรรมชาติที่กลุ่มผู้ลักลอบใช้เป็นช่องทางในการขนน้ํามันหนีภาษีเมื่อราคาน้ํามันในประเทศมาเลเซียกับไทย มีความแตกต่างกัน อย่างไรก็ตาม ปัญหานี้กรมสรรพสามิตได้กําชับสํานักงานสรรพสามิตพื้นที่ ให้ตรวจป้องกันและปราบปรามด้านการกระทําผิดเกี่ยวกับน้ํามันที่ผิดกฎหมายมาโดยตลอด โดยการทํางานแบ่งออกเป็น 3 ด้าน คือ
1. ด้านการประชาสัมพันธ์ ได้ประชาสัมพันธ์ให้กับประชาชนทั่วไป โดยเฉพาะประชาชนตามแนวตะเข็บชายแดนให้ทราบถึงผลเสีย ที่มีผลต่อเครื่องยนต์ และกระทบต่อเศรษฐกิจโดยรวมของประเทศ
2. ด้านการตรวจสอบคุณภาพน้ํามัน โดยการใช้รถตรวจสอบน้ํามันเคลื่อนที่ (Mobile Lab) ในการสุ่มตรวจ กลุ่มเป้าหมายที่มีความเสี่ยงในการกระทําผิด เพื่อเป็นการป้องปราบและบังคับใช้กฎหมาย
3. ด้านการบังคับใช้กฎหมาย โดยการออกตรวจปราบปราม นอกจากการใช้กําลังเจ้าหน้าที่สายตรวจของสํานักงานสรรพสามิตภาค/พื้นที่ ยังได้มีการบูรณาการร่วมกับ เจ้าหน้าที่ที่มีอํานาจในการจับกุมปราบปราม
นอกจากนี้ กรมสรรพสามิตได้มีมาตรการป้องกันต่างๆ ได้แก่ การใช้สาร Marker ในน้ํามันดีเซล เพื่อแยกแยะน้ํามันที่ยกเว้นภาษีเพื่อส่งออก การเข้มงวดการใช้ Seal ตามท่อทางรับ-จ่ายของรถบรรทุกน้ํามันส่งออก การชั่งน้ําหนักรถบรรทุกน้ํามันส่งออก โดนด่านชั่งลอย การติดตามสัญญาณ GPS ซึ่งกรมสรรพสามิตร่วมกับกรมการขนส่งในการติดตามสัญญาณ GPS รถบรรทุกน้ํามันส่งออกว่ามีการหยุดพักหรือออกนอกเส้นทางหรือไม่อย่างไร
ทั้งนี้ กรมสรรพสามิตได้เร่งรัดและกําชับให้เจ้าหน้าที่ปราบปรามให้เข้มงวดมากขึ้น รวมถึงให้สนธิกําลังร่วมเข้าทําการตรวจสอบและจับกุมผู้กระทําผิดโดยด่วนต่อไป
----------------------
รัฐบาลไทย-ข่าวทำเนียบรัฐบาล-“บิ๊กอู๋”จับมือท้องถิ่น สถานศึกษา สร้างวัฒนธรรมปลอดภัยแก่นักเรียน นักศึกษา ก่อนเข้าทำงาน
วันพฤหัสบดีที่ 11 ตุลาคม 2561
“บิ๊กอู๋”จับมือท้องถิ่น สถานศึกษา สร้างวัฒนธรรมปลอดภัยแก่นักเรียน นักศึกษา ก่อนเข้าทํางาน
รมว.แรงงาน เปิดงานและร่วมเป็นสักขีพยานพิธีลงนาม MOU “การสร้างวัฒนธรรมความปลอดภัยสู่สถานศึกษา”สถานศึกษาปลอดภัย ประจําปี 2561 มอบรางวัลสถานศึกษาที่ผ่านเกณฑ์ 566 แห่ง ขณะที่องค์กรปกครองส่วนท้องถิ่น สถานศึกษา และภาครัฐร่วมลงนามความร่วมมือ
รมว.แรงงาน เปิดงานและร่วมเป็นสักขีพยานพิธีลงนาม MOU “การสร้างวัฒนธรรมความปลอดภัยสู่สถานศึกษา”สถานศึกษาปลอดภัย ประจําปี 2561 มอบรางวัลสถานศึกษาที่ผ่านเกณฑ์ 566 แห่ง ขณะที่องค์กรปกครองส่วนท้องถิ่น สถานศึกษา และภาครัฐร่วมลงนามความร่วมมือ สร้างวัฒนธรรมความปลอดภัยสู่สถานศึกษา ขับเคลื่อนนโยบาย Safety Thailand ไปสู่การปฏิบัติ
เมื่อวันที่ 11 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานในพิธีเปิดงานและร่วมเป็นสักขีพยานในพิธีลงนามบันทึกข้อตกลงความร่วมมือ“การสร้างวัฒนธรรมความปลอดภัยสู่สถานศึกษา”และมอบโล่รางวัลดีเด่น สถานศึกษาปลอดภัย ประจําปี 2561 จํานวน 566 แห่ง ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า กระทรวงแรงงานให้ความสําคัญกับการดําเนินการด้านความปลอดภัย อาชีวอนามัย และสภาพแวดล้อมในการทํางานโดยการขับเคลื่อนนโยบาย Safety Thailand เป็นนโยบายเน้นหนักของกระทรวง มีเป้าหมายในการสร้างวัฒนธรรมความปลอดภัยเชิงป้องกัน และลดการเกิดอุบัติเหตุจากการทํางาน โดยการสร้างความตระหนักรู้ปลูกจิตสํานึกด้านความปลอดภัย รวมถึงการพัฒนาพฤติกรรมที่ไม่ก่อให้เกิดภาวะเสี่ยงอันตรายต่อชีวิต ร่างกาย จิตใจ โดยการเตรียมความพร้อมให้กับนักเรียนในสถานศึกษาให้มีความรู้ ความเข้าใจ และเกิดความตระหนักเกี่ยวกับความปลอดภัยก่อนเข้าสู่ตลาดแรงงาน ผ่านกิจกรรมสถานศึกษาปลอดภัย
พล.ต.อ.อดุลย์ฯ กล่าวต่อว่า ปัจจุบันมีสถานศึกษาเข้าร่วมแล้วกว่า 1,000 แห่งทั่วประเทศ ครอบคลุมนักเรียน นักศึกษา ครู อาจารย์ และบุคลากรทางการศึกษา 1,275,638 คน ซึ่งในวันนี้ได้มอบรางวัลให้กับสถานศึกษาที่ผ่านเกณฑ์จํานวน 566 แห่ง ซึ่งความร่วมมือในครั้งนี้จะเป็นประโยชน์ต่อนักเรียน นักศึกษา ตลอดจน ครู อาจารย์ และบุคลากรของสถานศึกษา ที่จะช่วยเสริมสร้างความเข้มแข็งด้านความปลอดภัยเกิดวัฒนธรรมความปลอดภัยเชิงป้องกันอย่างมั่นคงและยั่งยืนในสถานศึกษา ตลอดจนบรรลุวาระแห่งชาติ ตามนโยบายรัฐบาลที่ต้องการให้“แรงงานปลอดภัยและสุขภาพอนามัยดี” ต่อไป
ทั้งนี้ การลงนามบันทึกข้อตกลงความร่วมมือ“การสร้างวัฒนธรรมความปลอดภัย สู่สถานศึกษา”เป็นความร่วมมือระหว่าง 9 หน่วยงาน ได้แก่ กรมส่งเสริมการปกครองท้องถิ่น สํานักงานคณะกรรมการการศึกษาขั้นพื้นฐาน สํานักงานคณะกรรมการการอุดมศึกษา สํานักงานคณะกรรมการการอาชีวศึกษา สํานักงานคณะกรรมการส่งเสริมการศึกษาเอกชน สมาคมองค์การบริหารส่วนจังหวัดแห่งประเทศไทย สมาคมสันนิบาตเทศบาลแห่งประเทศไทย สมาคมองค์การบริหารส่วนตําบลแห่งประเทศไทย และกรมสวัสดิการและคุ้มครองแรงงาน กระทรวงแรงงาน เพื่อร่วมกันสร้างวัฒนธรรมความปลอดภัยสู่สถานศึกษาและขับเคลื่อนนโยบาย Safety Thailand ไปสู่การปฏิบัติต่อไป
---------------------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
11 ตุลาคม 2561
รัฐบาลไทย-ข่าวทำเนียบรัฐบาล-ไทย – เกาหลีใต้ จับมือยกระดับการค้าระหว่างกัน
วันศุกร์ที่ 25 พฤษภาคม 2561
ไทย – เกาหลีใต้ จับมือยกระดับการค้าระหว่างกัน
รัฐบาลทั้งสองประเทศเห็นพ้องที่จะพัฒนาเศรษฐกิจร่วมกัน โดยจะสนับสนุนการลงทุนของภาคธุรกิจ พร้อมทั้งตั้งเป้าเพิ่มมูลค่าทางการค้าการลงทุนระหว่างกันให้ได้ถึง 21,000 ล้านเหรียญสหรัฐ ภายในปี 2563
ศุกร์ที่ 25 พ.ค.61
ไทย – เกาหลีใต้ จับมือยกระดับการค้าระหว่างกัน
ต่อจากนี้ไป ขอเชิญรับฟังไทยคู่ฟ้า ครับ
ในโอกาสความสัมพันธ์ทางการทูตระหว่างไทยกับเกาหลีใต้ ครบรอบ 60 ปี รัฐบาลทั้งสองประเทศเห็นพ้องที่จะพัฒนาเศรษฐกิจร่วมกัน โดยจะสนับสนุนการลงทุนของภาคธุรกิจ พร้อมทั้งตั้งเป้าเพิ่มมูลค่าทางการค้าการลงทุนระหว่างกันให้ได้ถึง 21,000 ล้านเหรียญสหรัฐ ภายในปี 2563 โดยไทยได้เชิญชนนักธุรกิจของเกาหลีใต้เข้ามาลงทุนในพื้นที่ระเบียงเศรษฐกิจพิเศษภาคตะวันออก หรือ EEC ที่มีเป้าหมายพัฒนาให้เป็นเขตเศรษฐกิจพิเศษที่ดีที่สุดและทันสมัยที่สุดในอาเซียน เดินทางสะดวกผ่านท่าอากาศยานนานาชาติอู่ตะเภา รถไฟทางคู่และรถไฟความเร็วสูง ท่าเรือแหลมฉบังและท่าเรือมาบตาพุด เชื่อมโยงไปสู่ประเทศเพื่อนบ้าน เสริมสร้างเศรษฐกิจร่วมกับเมียนมา เวียดนาม ลาว กัมพูชา และจีนตอนใต้ ในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เยี่ยมศูนย์ปลูกถ่ายไตโรงพยาบาลสุราษฎร์ธานี
วันศุกร์ที่ 3 สิงหาคม 2561
สธ.เยี่ยมศูนย์ปลูกถ่ายไตโรงพยาบาลสุราษฎร์ธานี
ที่ปรึกษารัฐมนตรีว่าการกระทรวงสาธารณสุข ตรวจเยี่ยมเสริมพลังการดําเนินงานการรับบริจาคและปลูกถ่ายอวัยวะ เขตสุขภาพที่ 11 พร้อมเชิญชวนประชาชนร่วมแสดงความจํานงบริจาคอวัยวะ ช่วยชีวิตผู้ป่วยที่ยังรอรับการปลูกถ่ายอวัยวะอีกกว่า 6,000 คน
ที่ปรึกษารัฐมนตรีว่าการกระทรวงสาธารณสุข ตรวจเยี่ยมเสริมพลังการดําเนินงานการรับบริจาคและปลูกถ่ายอวัยวะ เขตสุขภาพที่ 11 พร้อมเชิญชวนประชาชนร่วมแสดงความจํานงบริจาคอวัยวะ ช่วยชีวิตผู้ป่วยที่ยังรอรับการปลูกถ่ายอวัยวะอีกกว่า 6,000 คน
วันนี้ (3 สิงหาคม 2561) ที่โรงพยาบาลสุราษฎร์ธานี จ.สุราษฎร์ธานี นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข นายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงเขตสุขภาพที่ 11 นายแพทย์สมยศ ศรีจารนัย สาธารณสุขนิเทศก์ เขตสุขภาพที่ 4 ประธานคณะทํางานพัฒนาระบบบริจาคและปลูกถ่ายอวัยวะกระทรวงสาธารณสุข นายแพทย์วิศิษฏ์ ฐิตวัฒน์ ผู้อํานวยการศูนย์รับบริจาคอวัยวะสภากาชาดไทย และแพทย์หญิงลลิดา ปริยกนก ผู้อํานวยการศูนย์ดวงตาสภากาชาดไทย ตรวจเยี่ยมเสริมพลังการดําเนินงานการรับบริจาคและปลูกถ่ายอวัยวะ เขตสุขภาพที่ 11
นายแพทย์โสภณกล่าวว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้เร่งรัดให้ทุกเขตสุขภาพดําเนินการตามแผนพัฒนาระบบบริการปลูกถ่ายอวัยวะ เพื่อ “เพิ่มปลูกถ่าย ลดการตาย ได้คิวเร็ว” โดยให้โรงพยาบาลศูนย์/โรงพยาบาลทั่วไป/โรงพยาบาลชุมชนที่มีความพร้อม รณรงค์รับบริจาคอวัยวะและดวงตาผู้เสียชีวิตจากภาวะสมองตาย พัฒนาทีมนําอวัยวะออก(Regional Harvesting Team)และพัฒนาให้มีศูนย์ปลูกถ่ายไต (Kidney Transplant Center) อย่างน้อยเขตสุขภาพละ 1 แห่ง เพื่อให้ดําเนินการได้ภายในเขตสุขภาพ โดยเขตสุขภาพที่ 11 มีโรงพยาบาลสุราษฎร์ธานีเป็นศูนย์ปลูกถ่ายไตที่ขึ้นทะเบียนกับสภากาชาดไทยตั้งแต่ปี 2551 ได้วางแผนเพิ่มบุคลากรประจําศูนย์ปลูกถ่ายอวัยวะ ทั้งพยาบาลผู้ประสานการขอรับบริจาคอวัยวะจากญาติผู้เสียชีวิตจากภาวะสมองตาย 2 คน และศัลยแพทย์ทีมนําอวัยวะออก 2 คนเพื่อเพิ่มศักยภาพในการประสานเจรจากับญาติผู้เสียชีวิตที่มีภาวะสมองตาย เนื่องจากพบว่าในปี 2560 มีผู้เสียชีวิตที่สามารถนําอวัยวะไปปลูกถ่ายช่วยชีวิตผู้ป่วยได้จํานวน 126 ราย แต่มีผู้บริจาคอวัยวะเพียง 6 รายและบริจาคดวงตา 2 ราย ผลการดําเนินงานในปี 2561 มีผู้บริจาคอวัยวะที่เสียชีวิตจากภาวะสมองตาย 5 ราย และบริจาคดวงตา 22 ราย ได้รับการผ่าตัดปลูกถ่ายกระจกตาแล้ว 5 ราย
“ขอเชิญชวนประชาชนร่วมแสดงความจํานงบริจาคอวัยวะ เพื่อช่วยชีวิตผู้ป่วยที่ยังรอรับการปลูกถ่ายอวัยวะอยู่เป็นจํานวนมาก บางส่วนเสียชีวิตระหว่างรอการปลูกถ่าย โดยขณะนี้ มีผู้ขึ้นทะเบียนรอรับการปลูกถ่ายอวัยวะกับสภากาชาดไทยจํานวน 6,104 ราย ผู้รอรับการปลูกถ่ายกระจกตา 11,792 ราย” นายแพทย์โสภณกล่าวว่า
ทั้งนี้ ผลการดําเนินงานปีงบประมาณ 2561 ตั้งแต่ตุลาคม 2560 – 31 กรกฎาคม 2561 มีจํานวนผู้บริจาคอวัยวะในโรงพยาบาลทั่วประเทศรวม 220 ราย ผู้ป่วยได้รับการปลูกถ่ายอวัยวะไป 501 ราย เป็นการปลูกถ่ายไตถึง 405 ราย ตับ 66 ราย หัวใจ 23 ราย ผู้ป่วยกระจกตาพิการได้รับการปลูกถ่ายดวงตา 75 ดวงตา
********************************* 3 สิงหาคม 2561
รัฐบาลไทย-ข่าวทำเนียบรัฐบาล-ท่องเที่ยวปลอดภัยในยุค New normal
วันอาทิตย์ที่ 9 สิงหาคม 2563
ท่องเที่ยวปลอดภัยในยุค New normal
เป็นแบบไหนกันนะ
รัฐบาลไทย-ข่าวทำเนียบรัฐบาล-รมว.วธ. ลงพื้นที่ตรวจเยี่ยมกองถ่ายทำรายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโควิด-19 ณ บริษัท เวิร์คพอยท์
วันอังคารที่ 19 พฤษภาคม 2563
รมว.วธ. ลงพื้นที่ตรวจเยี่ยมกองถ่ายทํารายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโควิด-19 ณ บริษัท เวิร์คพอยท์
รมว.วธ. ลงพื้นที่ตรวจเยี่ยมกองถ่ายทํารายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งให้กําลังใจกับผู้ประกอบการ ณ บริษัท เวิร์คพอยท์ เอ็นเทอร์เทนเมนท์ จํากัด (มหาชน)
วันที่ ๑๘ พฤษภาคม ๒๕๖๓ เวลา ๑๖.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นายสาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ตรวจเยี่ยมกองถ่ายทํารายการโทรทัศน์ และละครโทรทัศน์ เพื่อติดตามการปฏิบัติตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) พร้อมทั้งให้กําลังใจกับผู้ประกอบการ โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ผู้บริหารกระทรวงสาธารณสุข ผู้บริหารกระทรวงมหาดไทย และสื่อมวลชน ร่วมลงพื้นที่ ณ บริษัท เวิร์คพอยท์ เอ็นเทอร์เทนเมนท์ จํากัด (มหาชน) ต.บางพูด อ.เมืองปทุมธานี จ.ปทุมธานี
รัฐบาลไทย-ข่าวทำเนียบรัฐบาล-กอช. เชิญชวนประชาชนสมัครออมเงิน รับผลประโยชน์ตอบแทนสุดคุ้ม
วันจันทร์ที่ 11 กันยายน 2560
กอช. เชิญชวนประชาชนสมัครออมเงิน รับผลประโยชน์ตอบแทนสุดคุ้ม
กองทุนการออมแห่งชาติ (กอช.) เชิญชวนแรงงานนอกระบบทั่วประเทศ สมัครสมาชิกกองทุน ยิ่งออมเร็วยิ่งได้รับผลประโยชน์ตอบแทนสุดคุ้มจากพลังดอกเบี้ยทบต้น และเงินสมทบจากรัฐบาล
นางสาวโสภาวดี เลิศมนัสชัย รักษาการแทนเลขาธิการคณะกรรมการกองทุนการออมแห่งชาติ หรือ กอช. กล่าวว่า กอช. เป็นโอกาสการออมของผู้มีรายได้น้อยหรือผู้มีอาชีพอิสระที่ไม่ได้มีเงินเดือนประจํา โดยมีกลไกคือเริ่มออมให้เร็ว เมื่อมีเวลาออมนานเงินออมก็จะงอกเงยขึ้นทั้งส่วนที่เป็นเงินสะสมของสมาชิกเอง เงินสมทบที่ได้จากรัฐบาล และดอกผลจากการลงทุนของทั้งเงินสะสมและเงินสมทบ เพื่อให้สมาชิกมีเงินออมมากพอจนมีสิทธิได้รับบํานาญเมื่ออายุครบ 60 ปี และรับทุกเดือนตลอดชีวิต
“หัวใจของการออมกับ กอช. คือ พลังของดอกเบี้ยทบต้น ที่ถ้าสมาชิกเริ่มออมเร็วเท่าไหร่ กอช. ก็จะนําเอาเงินออมของสมาชิก รวมทั้งเงินสมทบที่สมาชิกได้จากรัฐบาล เป็นต้นเงินเอาไปลงทุนหาผลตอบแทนให้ อธิบายง่ายๆ คือผลตอบแทนที่เกิดขึ้นจะทบเข้ากับเงินต้นซึ่งทําให้เงินต้นมีก้อนใหญ่ขึ้น เมื่อเงินต้นมีก้อนใหญ่ขึ้นเวลานําไปลงทุนก็จะได้ผลตอบแทนก้อนใหญ่ขึ้นด้วย นอกจากนี้ เงินต้นการลงทุนจะเป็นก้อนใหญ่ขึ้นได้อีกทางคือเมื่อมีเงินใหม่เข้ามาจากการที่สมาชิกส่งเงินออมอย่างต่อเนื่อง รวมกับเงินที่รัฐสมทบให้ทุกครั้งที่สมาชิกออม ซึ่งมีอัตราเงินสมทบตามที่กฎหมายกําหนด นี่คือกลไกการทํางานของดอกเบี้ยทบต้นที่จะทําให้สมาชิก กอช. ได้รับผลตอบแทนจากการออมอย่างคุ้มค่า ส่งเงินออมเพียงจํานวนหนึ่งแต่สุดท้ายจะได้มีปริมาณเงินในบัญชีกองทุนก้อนใหญ่ขึ้นกว่าเดิมมากเมื่อเทียบกับเงินที่สมาชิกออมเข้ามาเอง” นางสาวโสภาวดีกล่าว
กอช. จึงขอเชิญชวนให้ผู้เป็นแรงงานนอกระบบสมัครสมาชิก กอช. โดยผู้มีสิทธิสมัครจะต้องประกอบอาชีพอิสระ ไม่ว่าจะเป็นนักเรียนนักศึกษา อาชีพรับจ้างทั่วไป พ่อค้าแม่ค้า เกษตรกร หรือประกอบอาชีพใดก็ตาม แต่ไม่เคยได้รับประโยชน์จากการออมเพื่อการชราภาพตามกฎหมายอื่น ผู้สนใจสามารถสอบถามรายละเอียดเพิ่มเติมได้ที่ ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ หรือโทร.สอบถามที่ กอช. สายด่วนเงินออม 02-017-0789 ในวันและเวลาทําการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 224
Email : info@nsf.or.th
รัฐบาลไทย-ข่าวทำเนียบรัฐบาล-รองปลัดกระทรวงมหาดไทย ให้การต้อนรับรักษาการหัวหน้าสำนักงาน UNHCR ประจำประเทศไทย และร่วมหารือการดำเนินการแก้ไขปัญหาบุคคลไร้สัญชาติในประเทศไทย
วันพฤหัสบดีที่ 10 พฤษภาคม 2561
รองปลัดกระทรวงมหาดไทย ให้การต้อนรับรักษาการหัวหน้าสํานักงาน UNHCR ประจําประเทศไทย และร่วมหารือการดําเนินการแก้ไขปัญหาบุคคลไร้สัญชาติในประเทศไทย
รองปลัดกระทรวงมหาดไทย ให้การต้อนรับรักษาการหัวหน้าสํานักงาน UNHCR ประจําประเทศไทย และร่วมหารือการดําเนินการแก้ไขปัญหาบุคคลไร้สัญชาติในประเทศไทย
วันนี้ (10 พ.ค.2561) เวลา 09:30น. ณ ห้องรับรองปลัดกระทรวงมหาดไทย อาคารศาลากว่าการกระทรวงมหาดไทยนายประยูร รัตนเสนีย์ รองปลัดกระทรวงมหาดไทยให้การต้อนรับนายชินจิ คุโบะ (MR.Shinji Kubo)รักษาการหัวหน้าสํานักงานข้าหลวงใหญ่ผู้ลี้ภัยแห่งสหประชาชาติ(UNHCR) ประจําประเทศไทยโดยมีผู้บริหารกระทรวงมหาดไทย และผู้เกี่ยวข้องร่วมให้การต้อนรับ
นายชินจิ คุโบะ (MR.Shinji Kubo)รักษาการหัวหน้าสํานักงานUNHCRประจําประเทศไทยกล่าวว่า มีความยินดีที่ได้ร่วมมือกับกระทรวงมหาดไทย ในการแก้ปัญหาบุคคลไร้สัญชาติ และการดูแลผู้พลัดถิ่น และผู้หนีภัยจากการสู้รบ พร้อมทั้งกล่าวชื่นชมประเทศไทยและกระทรวงมหาดไทย ที่ได้ดําเนินการแก้ไขปัญหาดังกล่าวด้วยความจริงใจเสมอมา
นายประยูร รัตนเสนีย์ รองปลัดกระทรวงมหาดไทยกล่าวว่า กระทรวงมหาดไทย มีความยินดีที่ได้ร่วมมือกับUNHCRและพร้อมที่จะสนับสนุนการดําเนินงานของUNHCRต่อไปในอนาคต และยินดีที่จะร่วมแก้ไขปัญหาบุคคลไร้สัญชาติ และการดูแลผู้พลัดถิ่น และผู้หนีภัยจากการสู้รบตามกฎหมาย และตามหลักมนุษยธรรม.
ครั้งที่100/2561วันที่ 10 พ.ค.2561
กองสารนิเทศ สํานักงานปลัดกระทรวงมหาดไทย
โทร 0-22224131-2